CELEX: 62018CA0833
Language: hr
Date: 2020-06-11 00:00:00
Title: Predmet C-833/18: Presuda Suda (peto vijeće) od 11. lipnja 2020. (zahtjev za prethodnu odluku koji je uputio Tribunal de l'entreprise de Liège – Belgija) – SI, Brompton Bicycle Ltd protiv Chedech/Get2Get (Zahtjev za prethodnu odluku – Pravo intelektualnog i industrijskog vlasništva – Autorsko pravo i srodna prava – Direktiva 2001/29/EZ – Članci 2. do 5. – Područje primjene – Koristan predmet – Pojam „djelo” – Autorskopravna zaštita djela – Pretpostavke – Oblik proizvoda potreban za postizanje nekog tehničkog rezultata – Sklopivi bicikl)

17.8.2020   
            
            
               HR
            
            
               Službeni list Europske unije
            
            
               C 271/9
            
         
      Presuda Suda (peto vijeće) od 11. lipnja 2020. (zahtjev za prethodnu odluku koji je uputio Tribunal de l'entreprise de Liège – Belgija) – SI, Brompton Bicycle Ltd protiv Chedech/Get2Get
      (Predmet C-833/18) (1)
      
      (Zahtjev za prethodnu odluku - Pravo intelektualnog i industrijskog vlasništva - Autorsko pravo i srodna prava - Direktiva 2001/29/EZ - Članci 2. do 5. - Područje primjene - Koristan predmet - Pojam „djelo” - Autorskopravna zaštita djela - Pretpostavke - Oblik proizvoda potreban za postizanje nekog tehničkog rezultata - Sklopivi bicikl)
      (2020/C 271/12)
      Jezik postupka: francuski
      
         Sud koji je uputio zahtjev
      
      Tribunal de l'entreprise de Liège
      
         Stranke glavnog postupka
      
      
         Tužitelj: SI, Brompton Bicycle Ltd
      
         Tuženik: Chedech/Get2Get
      
         Izreka
      
      Članke 2. do 5. Direktive 2001/29/EZ Europskog parlamenta i Vijeća od 22. svibnja 2001. o usklađivanju određenih aspekata autorskog i srodnih prava u informacijskom društvu treba tumačiti na način da se autorskopravna zaštita koja je njima predviđena primjenjuje na proizvod čiji je oblik, barem djelomice, potreban za postizanje nekog tehničkog rezultata, kad taj proizvod predstavlja originalno djelo koje je proizišlo iz intelektualne tvorevine jer kroz taj oblik njegov autor na originalan način izražava svoju kreativnu sposobnost čineći slobodne i kreativne izbore, tako da navedeni oblik odražava njegovu osobnost, što mora provjeriti nacionalni sud vodeći računa o svim relevantnim okolnostima spora u glavnom postupku.
      
         (1)  SL C 82, 4. 3. 2019.